**Alexis Mac Allister** (\* 24. december 1998, Santa Rosa de Toay, Argentína) je argentínsky profesionálny futbalista, ktorý hrá ako záložník za klub Liverpool a za argentínsku reprezentáciu. Mac Allister sa narodil vo futbalovej rodine a svoju seniorskú kariéru začal v Argentinos Juniors v roku 2016, keď vo svojej debutovej sezóne vyhral druhú argentínsku ligu. Do Brightonu & Hove Albion sa pripojil v roku 2019, ale okamžite bol poslaný na hosťovanie späť do Juniors do konca sezóny. Počas druhého roku v Brightone bol opäť poslaný na hosťovanie do Argentíny tentokrát do klubu Boca Juniors, kde vyhral Primera División 2019/20. Po návrate z hosťovania mal v nasledujúcej sezóne Mac Allister prelomový rok v Brightone a stal sa kľúčovým hráčom tímu. Bol najlepším strelcom klubu v sezóne 2022/23.

Bol súčasťou argentínskeho tímu, ktorý vyhral Majstrovstvá sveta vo futbale 2022 a vo finále proti Francúzsku asistoval pri góle.

Osobný život
------------

Alexis Mac Allister sa narodil 24. decembra 1998 v Santa Rosa, La Pampa. Starší bratia Maca Allistera Francis a Kevin sú taktiež futbalisti. Sú to synovia bývalého futbalistu Carlosa Mac Allistera.

Klubová kariéra
---------------

### Argentinos Juniors

Rovnako ako jeho dvaja bratia, aj Mac Allister začal svoju kariéru v Club Social y Deportivo Parque predtým, ako sa pripojil k mládežníckej Argentinos Juniors. Svoj debut v seniorskom tíme absolvoval 30. októbra 2016, keď nastúpil ako náhradník v druhom polčase za Ivána Colmana pri domácej remíze 0:0 v lige Primera B Nacional proti Central Córdoba. Počas svojej prvej seniorskej sezóny prispel tromi gólmi v 23 zápasoch a jeho tím získal postup do Primera División ako víťaz ligy.

25. novembra 2017 hrali Mac Allister a jeho dvaja bratia prvýkrát spolu pri prehre 1:0 v San Lorenzo; Alexis a Francis boli v základnej zostave, zatiaľ čo Kevin do zápasu naskočil ako náhradník. Svoj prvý gól v najvyššej súťaži strelil 5. marca 2018 pri výhre 2:0 nad Boca Juniors.

### Brighton & Hove Albion

#### 2019 – 2020: Hosťovanie späť do Argentíny

24. januára 2019 podpísal Mac Allister s klubom Premier League Brighton & Hove Albion zmluvu na štyri a pol roka. V rámci dohody bol poslaný na hosťovanie späť do tímu Argentinos Juniors po zvyšok sezóny Premier League 2018/19. Jeho hosťovanie Brighton predčasne ukončil 31. januára 2020.

#### 2020 – 2022: Prielom

7. marca 2020 Mac Allister debutoval za Brighton ako náhradník v 80. minúte pri remíze 0:0 proti Wolverhampton Wanderers. Tento zápas sa ukázal ako posledný v Brightone až do reštartu Premier League v júni v dôsledku pandémie COVID-19. Mac Allister odohral svoj prvý domáci zápas za Brighton, kde nastúpil ako náhradník pri víťazstve 2:1 nad Arsenalom 20. júna. Na svoj prvý zápas v základnej zostave nastúpil o tri dni neskôr, pri remíze 0:0 vonku proti Leicestru City, kde odohral 58 minút predtým než bol vystriedaný. Mac Allister strelil svoj prvý gól v Brightone 17. septembra 2020 hlavičkou pri domácom víťazstve 4:0 nad Portsmouthom v EFL Cupe. O šesť dní neskôr skóroval znova v EFL Cupe, kde Brighton vyhral vonku 2:0 nad Prestonom. 18. októbra strelil Mac Allister svoj prvý gól v Premier League, keď v 90. minúte skóroval pri remíze 1:1 vonku proti rivalovi Crystal Palace.

Asistoval pri oboch góloch Aarona Connollyho z 22. septembra pri domácom víťazstve 2:0 nad Swansea City v treťom kole EFL Cupu. Neskôr pre zranenie musel vystriedať. Mac Allister strelil svoj druhý gól v sezóne 23. októbra penaltou v 81. minúte pri domácej porážke 4:1 s Manchestrom City.

#### 2022 – 2023: Kvalifikácia do Európy

Mac Allister (vľavo) hrá za Brighton & Hove Albion v roku 2022
Mac Allister podpísal 24. októbra novú zmluvu, ktorá ho zaväzovala Brightonu minimálne do júna 2025 s opciou na jeden rok navyše.

14. januára 2023 pri jeho prvom návrate na Falmer Stadium od víťazstva na Majstrovstvách sveta 2022 mal Mac Allister na sebe medailu pre víťaza, keď vyšiel na ihrisko pred zápasom s Liverpoolom. Brighton vyhral zápas 3:0. 23. apríla Brighton vypadol z FA Cupu po penaltovej porážke 6:7 nad Manchestrom United. 4. mája 2023 strelil Mac Allister penaltu v 99. minúte proti Manchestru United a Brighton tak vyhral 1:0. Po skončení sezóny 2022/23, v ktorej Brighton skončil v tabuľke na 6. mieste a kvalifikoval sa do Európskej ligy bol MacAllister s desiatimi gólmi najlepším strelcom klubu. Mac Allister bol silne spájaný s prestupom do Liverpoolu.

### Liverpool

8. júna 2023 podpísal Mac Allister s Liverpoolom zmluvu na päť rokov za nezverejnenú prestupovú čiastku. Prestupová suma sa odhaduje na 35 miliónov £ a celkom 55 miliónov £ vrátane prípadných bonusov.

13. augusta 2023 Alexis debutoval v základnej zostave Liverpoolu pri remíze 1:1 nad Chelsea. Po zápase tréner Liverpoolu Jürgen Klopp chválil jeho výkony spoločne s výkonmi jeho spoluhráča Dominika Szoboszlaia, ktorý do Liverpoolu prestúpil v rovnakom čase ako MacAllister. „Alexis a Dominik sa usadili naozaj rýchlo a obaja mali veľký vplyv", povedal tréner Klopp. „Ukázali nám, čo dokážu a som si istý, že budú skvelými prírastkami do tímu", dodal.

Reprezentačná kariéra
---------------------

### Mládežnícka kariéra, seniorský debut a letné olympijské hry 2020

Krátko po debute za Argentinos dostal Mac Allister pozvánku do reprezentácie Argentíny do 20 rokov. Prvýkrát bol vybraný do seniorského tímu v auguste 2019 na prípravné zápasy proti Čile a Mexiku.

### Víťazstvo na Majstrovstvách sveta 2022

Mac Allister hrá za Argentínu na Majstrovstvách sveta vo futbale 2022
Mac Allister bol povolaný do seniorského kádra argentínskej reprezentácie v januári 2022 po dva a pol roku od jeho prvých dvoch zápasov. Mal však pozitívny test na COVID-19 a zmeškal kvalifikačný zápas Argentíny na MS 2022 proti Čile.

Nakoniec sa 25. marca prvýkrát po takmer troch rokoch predstavil v národnom tíme a nastúpil v základnej zostave pri domácom víťazstve 3:0 nad Venezuelou. 1. júna bol Mac Allister nevyužitým náhradníkom, keď Argentína porazila Taliansko vo finále Finalissima 2022, ktoré sa konalo na štadióne Wembley.

11. novembra bol Mac Allister menovaný do 26-členného kádra Argentíny na Majstrovstvá sveta 2022. V poslednom skupinovom zápase proti Poľsku strelil svoj prvý medzinárodný gól a otvoril skóre zápasu. Argentína postúpila do osemfinále ako víťaz skupiny. Po tom, čo sa Argentína dostala do finále, Mac Allister nastúpil v základnej zostave na zápas proti Francúzsku, kde asistoval pri góle Ángela Di Maríu. V druhom polčase predĺženia bol Mac Allister vystriedaný. Argentína vyhrala majstrovstvá sveta po penaltovom rozstrele.

Úspechy
-------

**Liverpool**

* EFL Cup: 2023/24

**Argentinos Juniors**

* Primera B Nacional: 2016/17

**Boca Juniors**

* Primera División: 2019/20

**Argentína U23**

* CONMEBOL Pre-Olympic Tournament: 2020

**Argentína**

* Majstrovstvá sveta vo futbale: 2022
* Pohár Artemia Franchiho: 2022

Osobný život
------------

Mac Allister má dvoch starších bratov - Francis a Kevin. Obaja sú taktiež profesionálni futbalisti.[chýba zdroj] 5. októbra 2023 sa Alexis a Kevin sa stretli proti sebe v zápase Liverpoolu proti Union SG v zápase Európskej ligy.

Referencie
----------

1. ↑   *Squad List: FIFA World Cup Qatar 2022: Argentina (ARG)* [online]. FIFA, 18 December 2022. S. 1. Dostupné online.
2. ↑   *From scouting with his dad to playing with Messi: the Alexis Mac Allister story* [online]. 29 July 2020, [cit. 2020-08-29]. Dostupné online.
3. ↑  GIULIANA PASQUALI. *Triple Mac* [online]. Clarín Group, 23 September 2017, [cit. 2023-08-14]. Dostupné online. Archivované 2018-06-21 z originálu. (po španielsky; kastílsky)
4. ↑   *La dinastía Mac Allister: Alexis, Kevin, Francis, los brotes colorados de Argentinos Juniors* [online]. Clarín, 2018-03-06, [cit. 2023-08-14]. Dostupné online. (po španielsky; kastílsky)
5. ↑   *Empataron Argentinos Juniors y Central Córdoba* [online]. 30 October 2016. Dostupné online. (po španielsky; kastílsky)
6. ↑   *Los (tres) hermanos sean unidos...* [online]. Olé, 2017-11-25, [cit. 2023-08-14]. Dostupné online. (po španielsky; kastílsky)
7. ↑   *Argentinos Juniors 2-0 Boca Juniors (Mar 5, 2018) Final Score* [online]. ESPN, [cit. 2023-08-14]. Dostupné online. (po anglicky)
8. ↑   *Albion Sign Argentinian Midfielder* [online]. www.brightonandhovealbion.com, [cit. 2023-08-14]. Dostupné online. (po anglicky)
9. ↑   *Albion confirm early end of Mac Allister loan* [online]. The Argus, 2020-01-31, [cit. 2023-08-14]. Dostupné online. (po anglicky)
10. ↑   *Wolverhampton Wanderers 0–0 Brighton & Hove Albion* [online]. 7 March 2020, [cit. 2020-04-07]. Dostupné online.
11. ↑   *Premier League statement on impact of COVID-19* [online]. 5 April 2020, [cit. 2020-04-23]. Dostupné online.
12. ↑   *Brighton 2–1 Arsenal* [online]. 20 June 2020. Dostupné online.
13. ↑   *Leicester City 0–0 Brighton & Hove Albion* [online]. 23 June 2020. Dostupné online.
14. ↑   *Brighton fringe players impress in win* [online]. [Cit. 2020-09-18]. Dostupné online.
15. ↑   *Preston North End 0–2 Brighton & Hove Albion: Seagulls set up Man Utd tie* [online]. 23 September 2020. Dostupné online.
16. ↑   *Crystal Palace 1–1 Brighton: Wilfred Zaha and Alexis Mac Allister score* [online]. 18 October 2020. Dostupné online.
17. ↑   *Brighton & Hove Albion 2–0 Swansea City: Aaron Connolly double sends Seagulls through* [online]. 22 September 2021. Dostupné online.
18. ↑   *Brighton & Hove Albion 1–4 Manchester City: Phil Foden scores twice in comfortable win for visitors* [online]. 23 October 2021. Dostupné online.
19. ↑   *Alexis Mac Allister Signs New Contract with Brighton; Contracted until June of 2025* [online]. 24 October 2022, [cit. 2022-10-24]. Dostupné online.
20. ↑   *Brighton star Alexis Mac Allister signs new contract* [online]. [Cit. 2022-12-19]. Dostupné online.
21. ↑   *Brighton show off World Cup trophy on Alexis Mac Allister return to Amex* [online]. 14 January 2023. Dostupné online.
22. ↑   *FA Cup: Brighton v Man Utd - Roberto de Zerbi targets Europe after defeat* [online]. 23 April 2023. Dostupné online.
23. ↑   Brighton score late penalty to beat Man Utd. *BBC Sport*. Dostupné online [cit. 2023-08-14]. (po anglicky)
24. ↑   *Brighton qualify for Europa League: 'Special times at a club on the rise'* [online]. 24 May 2023. Dostupné online.
25. ↑   *Alexis Mac Allister In Tears After Playing Last Game For Brighton* [online]. 28 May 2023. Dostupné online.
26. ↑   *Alexis Mac Allister: Liverpool hopeful of signing Brighton and Argentina midfielder* [online]. 5 June 2023. Dostupné online.
27. ↑   *Tuesday's gossip: Gundogan, Kane, Maddison, Lewandowski, Ugarte, Caicedo, Mac Allister, Zaha* [online]. 6 June 2023. Dostupné online.
28. ↑   *Liverpool poised to sign Alexis Mac Allister from Brighton after deal agreed* [online]. 5 June 2023. Dostupné online.
29. ↑   *Liverpool FC — Liverpool complete signing of Alexis Mac Allister* [online].. Dostupné online. (po anglicky)
30. ↑   *Liverpool sign Alexis Mac Allister from Brighton to begin squad rebuild* [online]. ESPN. Dostupné online.
31. ↑   *Alexis Mac Allister: Liverpool sign Brighton & Argentina midfielder for £35m* [online]. BBC Sport, 8 June 2023, [cit. 2023-06-09]. Dostupné online.
32. ↑   *VIDEO: Chelsea na úvod remizovala s Liverpoolom. Pochettinov tím siahal po víťazstve* [online]. Šport7.sk, 2023-08-14, [cit. 2023-08-14]. Dostupné online.
33. ↑   *El semillero de los Mac Allister* [online]. Argentine Football Association, 13 November 2017. Dostupné online. Archivované 2017-11-13 z originálu. (po španielsky; kastílsky)
34. ↑   *Convocados fecha FIFA* [online]. Argentine Football Association, 18 August 2019, [cit. 2019-08-18]. Dostupné online.
35. ↑   *Chile suffer World Cup qualifier loss to Argentina* [online]. 28 January 2022. Dostupné online.
36. ↑   *Argentina 3–0 Venezuela – FIFA World Cup Qatar 2022* [online]. FIFA, 25 March 2022. Dostupné online. [nefunkčný odkaz]
37. ↑   *Italy 0–3 Argentina: Messi and Di Maria shine in impressive Finalissima win* [online]. 1 June 2022. Dostupné online.
38. ↑   *Lista de la Selección Argentina para el Mundial de Qatar 2022* [online]. TyC Sports, 11 November 2022, [cit. 2022-11-11]. Dostupné online. (po španielsky; kastílsky)
39. ↑   *World Cup 2022: Poland 0–2 Argentina – South Americans top group after dramatic night* [online]. 30 November 2022, [cit. 2022-11-30]. Dostupné online.
40. ↑   *2022 FIFA World Cup final report* [online]. FIFA, 18 December 2022. Dostupné online.
41. ↑   *A Mac Allister reunion: Watch Alexis and Kevin preview Liverpool v Union SG - Liverpool FC* [online]. www.liverpoolfc.com, [cit. 2023-10-06]. Dostupné online. (po anglicky)

| * z
* d
* u
Liverpool FC |
| --- |
| 
* 1 Alisson
* 2 Gomez
* 3 Endó
* 4 Van Dijk
* 5 Konate
* 6 Thiago
* 7 Díaz
* 8 Szoboslai
* 9 Núñez
* 10 Mac Allister
* 11 Salah
* 13 Adrian
* 17 Jones
* 18 Gakpo
* 19 Elliott
* 20 Jota
* 21 Tsimikas
* 26 Robertson
* 32 Matip
* 38 Gravenberch
* 42 Clark
* 43 Bajcetic
* 45 Pitaluga
* 46 Williams
* 47 Phillips
* 50 Doak
* 62 Kelleher
* 66 Alexander-Arnold
* 84 Bradley
* Tréner: Klopp

 |

Autoritné údaje: * GND: 1275937055
* VIAF: 7335167202652967930003